Wedgwood Memorial College

Wedgwood Memorial College estas malgranda kolegio por plenkreskulaj kursanoj en Barlaston, proksime de Stoke-on-Trent en la provinco Staffordshire de Anglio. La kolegio de 1945 ĝis 2012 estis posedata kaj vivtenata de la urbo Stoke-on-Trent; la 23-an de februaro 2012 la urba konsilio decidis fermi kaj vendi la kolegion, sed ĝis la stato de februaro 2013 ĝi ankoraŭ ne vendiĝis.informo laŭ la retejo what do they know, vidita la 25-an de februaro 2013. Ekde la jaro 1960 la kolegio estis nacie grava kiel centro de Esperanto-edukado, kaj ekde 2002 la al la kolegio ligata Esperanto-domo Barlaston estas la sidejo de la Esperanto-Asocio de Britio.

La kolegio, membro de la nacia asocio Adult Residential Colleges Association pri plenkreskulaj kolegioj, proponas (respektive ĝis 2012 proponis) kursojn pri literaturo kaj lingvoj (franca, germana kaj Esperanto), politika scienco kaj historio, kaj arto, arthistorio kaj arkitektura historio. La kolegio havas bibliotekon kun 15 000 volumoj disponeblaj por biblioteka esplorado kaj studado, do ne pruntedonas librojn. La konstruaĵoj estas ankaŭ ludonataj por geedziĝoj, festoj kaj malgrandaj konferencoj, kun ok salonoj por inter 10 kaj 40 gastoj po salono. Unu el ĉi tiuj salonoj estas estas la Biblioteko Montagu C. Butler, lokita en Esperanto-domo Barlaston sur la kolegia tereno.

 Notoj 

 Eksteraj ligiloj 
 informo pri la kolegio en la retejo visit Stroke 
 retejo "Save Wedgwood Memorial College"  
 artikolo "Campaigners fight to save Wedgwood Memorial College" (kampanjantoj batalas por savi Wedgwood Memorial College) de la 8-a de decembro 2011 en la retejo de la amaskomunikila korporacio BBC 
 "Bid to save college Wedgwood Memorial College fails" (aĉetoferto por savi kolegion Wedgwood Memorial College malsukcesas), retejo This is Staffordshire, la 31-an de marto 2012 

Kategorio:Lernejoj en Anglio
Kategorio:Esperanto-movado en Britio